# 【ERB學員技能Show Hand Show】

# 第一集︰「笑」林秘笈

螢幕蓋字：

ERB學員技能Show Hand Show

職業．技能．修煉所

第1集︰「笑」林秘笈

畫面見「肥東能量值」，能力包括搞笑、顏值、手藝、體力及魅力。

畫面見何遠東坐在床上，手上拿著一部智能電話。

何遠東︰唉，呢排無乜戲拍，成日喺屋企碌手機唔係辦法喎…

畫面見何遠東突然坐直身子，手機畫面顯示由 “My ERB” Facebook專頁代言人蔣知識參與演出的ERB「特別．愛增值」計劃2電視廣告。

何遠東︰咦！呢個咪就係蔣知識？唔係啩，個衰仔學人拍廣告？！ERB「特別‧愛增值」計劃2，好吸引喎！等我打俾佢問吓有冇計仔幫我upgrade吓先！

螢幕蓋字：

Upgrade吓先！

畫面見何遠東用視像通話致電蔣知識，開始與蔣知識對話。

蔣知識︰Hi！肥東，咁好搵我嘅！

何遠東︰掛住你呀嘛，隊長！係咁嘅，我想趁有時間學吓唔同行業嘅技能，順便upgrade吓自己之餘，仲可以揣摩一下點樣演繹唔同嘅角色。你有無啲咩筍嘢介紹呀？

蔣知識︰幫緊你幫緊你…吖，有啦！僱員再培訓局ERB學員個個都技能滿分，可以話係各行各業嘅「職場達人」，你不如跟佢哋學番幾招傍身啦！

何遠東︰學咩先？

蔣知識：你搞笑咁叻，不如試吓學做小丑呀！

畫面見何遠東幻想自己成為小丑作表演。

何遠東︰搞笑不嬲係我強項嚟㗎喎，仲駛拜師？！

蔣知識：小丑表演唔係咁簡單㗎，你見完ERB「小丑藝術表演」課程學員小丑BuBuJak就明㗎喇！

何遠東滿有自信說︰好，睇吓到時邊個教邊個囉！

蔣知識︰咁牙擦！我就放長雙眼睇吓點！

畫面見何遠東在派對場地出現，並見一位小朋友在打遊戲機。

何遠東︰講到搞笑，我都算數一數二喇，等陣我要俾佢知道我有幾厲害…嗰度有個小妹妹，等我氹吓佢笑，順便咪當賽前熱身囉！

畫面見何遠東走到小朋友旁邊。

何遠東︰嘩，小妹妹，你喺度做乜嘢呀？

小朋友︰打機囉！

何遠東︰打機，哎呀…唔好打機啦，不如等哥哥講個笑話俾你聽…哈哈哈哈！

畫面見何遠東使出渾身解數嘗試哄小朋友笑，但小朋友繼續打遊戲機，對何遠東毫不理睬。

小朋友︰唔好笑囉…

何遠東︰喂，妹妹俾吓面笑吓好喎！

畫面見ERB小丑學員出現，熱情地向小朋友打招呼。

螢幕蓋字︰

ERB「小丑藝術表演人員基礎證書」課程畢業學員

羅恆勝（小丑BuBuJak）

畫面見小丑學員扮作大力士將手上的氣球扭彎，再邀請小朋友將氣球一分為二，學員最後將狗仔造型氣球送給小朋友，令她笑逐顏開。

小朋友開心道謝︰多謝！

畫面見何遠東站在一旁看得既投入又羡慕，很想學到小丑逗人歡笑的技巧。

何遠東︰你頭先表演好好呀，你肯定係BuBuJak啦！

學員用小丑語打招呼。

何遠東︰不如你教吓我呀…

學員想了想，用小丑語回應，示意「OK」。

畫面見學員站在中間，何遠東及小朋友分別站在兩旁，學員教授何遠東轉碟技巧，何遠東即場練習。

畫面見學員在旁作弄正在練習轉碟的何遠東。

何遠東︰你嚇我唔到㗎！嚇到添！

畫面見何遠東努力練習，雖然經歷多次失敗，但最終都成功做到轉碟表演，學員為何遠東戴上小丑用的紅鼻子作鼓勵。

何遠東信心大增地說︰小丑肥東Show Hand Show！以後傳遞歡樂嘅任務就交俾我啦！

畫面見何遠東急不及待地跟蔣知識分享自己學做小丑的體會。

何遠東︰蔣知識，小丑嘅工作原來一啲都唔容易㗎！ERB仲有冇其他嘢可以學呀？我想繼續upgrade自己！

畫面見「肥東能量值」，各項能力包括搞笑、顏值、手藝、體力及魅力都有所提升。

螢幕蓋字︰

小丑技能GET

畫面見何遠東在扭氣球。

螢幕蓋字︰

有獎遊戲問題

大家估吓肥東究竟扭咗咩造型嘅氣球？

A︰花

B︰獅子

C︰熊仔

螢幕蓋字︰

職業．技能．修煉所

[www.erb.org](http://www.erb.org)

ERB熱線：182 182

“My ERB” Facebook專頁

蔣知識（隊長）Facebook專頁